CELEX: 32020R0578
Language: el
Date: 2020-02-21 00:00:00
Title: Κατ’ εξουσιοδότηση κανονισμός (ΕΕ) 2020/578 της Επιτροπής της 21ης Φεβρουαρίου 2020 για την τροποποίηση του κανονισμού (ΕΕ) 2018/196 του Ευρωπαϊκού Κοινοβουλίου και του Συμβουλίου για την επιβολή πρόσθετων δασμών στις εισαγωγές ορισμένων προϊόντων καταγωγής Ηνωμένων Πολιτειών της Αμερικής

28.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 133/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/578 ΤΗΣ ΕΠΙΤΡΟΠΗΣ
         της 21ης Φεβρουαρίου 2020
         για την τροποποίηση του κανονισμού (ΕΕ) 2018/196 του Ευρωπαϊκού Κοινοβουλίου και του Συμβουλίου για την επιβολή πρόσθετων δασμών στις εισαγωγές ορισμένων προϊόντων καταγωγής Ηνωμένων Πολιτειών της Αμερικής
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/196 του Ευρωπαϊκού Κοινοβουλίου και του Συμβουλίου, της 7ης Φεβρουαρίου 2018, για την επιβολή πρόσθετων δασμών στις εισαγωγές ορισμένων προϊόντων καταγωγής Ηνωμένων Πολιτειών της Αμερικής (1), και ιδίως το άρθρο 3 παράγραφος 3,
         Εκτιμώντας τα ακόλουθα:
         
                     1)
                  
                  
                     Επειδή οι Ηνωμένες Πολιτείες δεν εναρμόνισαν τον νόμο σχετικά με την αντιστάθμιση για συνέχιση του ντάμπινγκ και διατήρηση της επιδότησης (Continued Dumping and Subsidy Offset Act – CDSOA) με τις υποχρεώσεις που υπέχουν στο πλαίσιο των συμφωνιών του Παγκόσμιου Οργανισμού Εμπορίου (ΠΟΕ), ο κανονισμός (ΕΕ) 2018/196 επέβαλε αρχικά πρόσθετο κατ’ αξία τελωνειακό δασμό 4,3 % στις εισαγωγές ορισμένων προϊόντων καταγωγής Ηνωμένων Πολιτειών της Αμερικής. Σύμφωνα με την άδεια του ΠΟΕ να ανασταλεί η εφαρμογή των παραχωρήσεων προς τις Ηνωμένες Πολιτείες, η Επιτροπή θα προσαρμόζει ετησίως το επίπεδο αναστολής στο επίπεδο της εκμηδένισης ή εξασθένισης των ωφελειών που προκύπτει για την Ευρωπαϊκή Ένωση από τον νόμο CDSOA τη δεδομένη στιγμή. Το 2019 το επίπεδο αναστολής προσαρμόστηκε με την επιβολή πρόσθετου κατ’ αξία τελωνειακού δασμού 0,001 % και ο κανονισμός (ΕΕ) 2018/196 τροποποιήθηκε αναλόγως.
                  
               
                     2)
                  
                  
                     Οι πληρωμές που προβλέπει ο νόμος CDSOA για το πλέον πρόσφατο έτος για το οποίο υπάρχουν διαθέσιμα στοιχεία αφορούν την κατανομή των δασμών αντιντάμπινγκ και των αντισταθμιστικών δασμών που εισπράχθηκαν κατά το φορολογικό έτος 2019 (1 Οκτωβρίου 2018 – 30 Σεπτεμβρίου 2019). Βάσει των στοιχείων που δημοσίευσε η υπηρεσία τελωνείων και προστασίας των συνόρων των Ηνωμένων Πολιτειών και σύμφωνα με το άρθρο 3 παράγραφος 1 στοιχείο α) του κανονισμού (ΕΕ) 2018/196, το επίπεδο της εκμηδένισης ή εξασθένισης των ωφελειών που προέκυψε για την Ένωση υπολογίστηκε σε 25 506,30 δολάρια ΗΠΑ.
                  
               
                     3)
                  
                  
                     Το επίπεδο της εκμηδένισης ή εξασθένισης των ωφελειών και, κατά συνέπεια, της αναστολής έχει αυξηθεί σε σύγκριση με το επίπεδο του 2019. Ωστόσο, το επίπεδο αναστολής δεν μπορεί να προσαρμοστεί στο επίπεδο της εκμηδένισης ή εξασθένισης των ωφελειών σύμφωνα με το άρθρο 3 παράγραφος 1 στοιχείο γ) με την προσθήκη προϊόντων στον κατάλογο του παραρτήματος I του κανονισμού (ΕΕ) 2018/196, καθώς όλα τα προϊόντα από τον κατάλογο του παραρτήματος II του κανονισμού (ΕΕ) 2018/196 έχουν ήδη προστεθεί στο παράρτημα I. Κατά συνέπεια, σύμφωνα με το άρθρο 3 παράγραφος 1 στοιχείο ε) του εν λόγω κανονισμού, η Επιτροπή θα πρέπει να διατηρήσει τον κατάλογο των προϊόντων στο παράρτημα I ως έχει και να τροποποιήσει τον συντελεστή του πρόσθετου δασμού προκειμένου να προσαρμόσει το επίπεδο της αναστολής στο επίπεδο της εκμηδένισης ή εξασθένισης των ωφελειών. Ως εκ τούτου, τα τέσσερα προϊόντα που απαριθμούνται στο παράρτημα I θα πρέπει να διατηρηθούν στον κατάλογο και ο συντελεστής του πρόσθετου εισαγωγικού δασμού θα πρέπει να τροποποιηθεί και να οριστεί σε 0,012 %.
                  
               
                     4)
                  
                  
                     Οι συνέπειες της επιβολής πρόσθετου κατ’ αξία εισαγωγικού δασμού ύψους 0,012 % στις εισαγωγές των προϊόντων του παραρτήματος I από τις Ηνωμένες Πολιτείες αντιστοιχούν, για ένα έτος, σε εμπορική αξία που δεν υπερβαίνει τα 25 506,30 δολάρια ΗΠΑ.
                  
               
                     5)
                  
                  
                     Για να εξασφαλιστεί ότι δεν θα υπάρξουν καθυστερήσεις στην εφαρμογή του τροποποιημένου συντελεστή του πρόσθετου εισαγωγικού δασμού, ο παρών κανονισμός θα πρέπει να αρχίσει να ισχύει την ημέρα της δημοσίευσής του.
                  
               
                     6)
                  
                  
                     Κατά συνέπεια, ο κανονισμός (ΕΕ) 2018/196 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 2 του κανονισμού (ΕΕ) 2018/196 αντικαθίσταται από το ακόλουθο κείμενο:
            
               
                  «Άρθρο 2
                  Επιβάλλεται κατ’ αξία εισαγωγικός δασμός ύψους 0,012 % επιπλέον του τελωνειακού δασμού που εφαρμόζεται δυνάμει του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (*1) στα προϊόντα καταγωγής Ηνωμένων Πολιτειών που απαριθμούνται στο παράρτημα I του παρόντος κανονισμού.
               
            
         
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Μαΐου 2020.
         
         
             Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21η Φεβρουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 44 της 16.2.2018, σ. 1.
      
      
         
            ΠΑΡΑΡΤΗΜΑ
            
               
                  «ΠΑΡΑΡΤΗΜΑ I
                  Τα προϊόντα στα οποία επιβάλλονται πρόσθετοι εισαγωγικοί δασμοί προσδιορίζονται με τους αντίστοιχους οκταψήφιους κωδικούς ΣΟ. Η περιγραφή των προϊόντων που υπάγονται στους κωδικούς αυτούς παρατίθεται στο παράρτημα I του κανονισμού (ΕΟΚ) αριθ. 2658/87 του Συμβουλίου (1).
                  0710 40 00
                  ex 9003 19 00“σκελετοί από κοινά μέταλλα”
                  8705 10 00
                  6204 62 31
               
            »
               (1)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).